નરોડા વિસ્તારમાં રહેતા અને બાપા સીતારામ ચોકમાં વિમલ ગોલ્ડ નામની દુકાન ધરાવતા પ્રકાશ મોદીએ સરળ હપ્તેથી દાગીના વેચવા માટે ત્રણ સ્કીમ મૂકી હતી જેમાં તેણે ૫૦૦ કરતાં વધુ ગ્રાહકો પાસેથી એક હજાર, બે હજાર અને પાંચ હજાર રૂપિયા દર મહિને ઉધરાવ્યા હતા. જેમાં એક વર્ષથી તે વિવિધ સ્કીમ અંતર્ગત તેણે લકી ડ્રો સિસ્ટમ રાખી હતી. પણ ગત ફેબ્રૂઆરી 2018માં પ્રકાશ મોદીએ એકાએક સ્કીમ બંધ કરીને દુકાન બંધ કરીને ફરાર થઇ ગયો હતો અને બાદમાં જેમના નાણાં ફસાયેલા હતા તે લોકોએ વિમલ ગોલ્ડ ખાતે અને પ્રકાશના ઘરે તપાસ કરી હતી પણ તે મળી આવ્યો નહોતો. જેથી બાદમાં પોલીસે તેના વિરૂધ્ધ ગુનો નોંધીને તપાસ શરૂ કરી હતી.